Omnibus presentes litteras inspecturis, officialis curie Senonensis salutem in Domino. Noverint universi quod in presentia nostra constitutus Henricus Gasteble miles donationem quam Petrus de Fontenaio in Bauseriaco armiger fecit ecclesie Vallis lucentis, terre videlicet census et aliarum rerum quas habebat apud Suliniacum et alibi ubicumque essent et que de feodo ipsius Henrici movebant, voluit et laudavit et concessit. Quittavit etiam eudem Petrum prefatus miles de humagio suo quod ei fecerat dictus Petrus ratione predictorum terre videlicet census et aliorum. In cujus rei memoriam, ad petitionem partium presentes litteras scribi et impressione sigilli curie Senonensis fecimus reborari. Actum anno Domini M° CC° vicesimo secundo mense februari.